**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2024. május 28-i ülésére**

**Javaslat alapítvány támogatására**

A Savaria University Press Alapítvány azzal a kéréssel fordult az Önkormányzathoz, hogy a kiadó gondozásában megjelenő könyv - Horváth Istvánné Magyarics Piroska szombathelyi szülésznő szülésfelkészítésről szóló kötete - bővített kiadását támogassa.

Szombathely Megyei Jogú Város Közgyűlésének az önkormányzati forrásátadásról szóló 47/2013. (XII.4.) önkormányzati rendelete 1.§ (5) bekezdése értelmében az alapítványok részére pénzeszköz átadására kizárólag a Közgyűlés döntése alapján lehetséges.

Javaslom, hogy önkormányzatunk a kötet kiadását 200 ezer forint összeggel támogassa az önkormányzat 2024. évi költségvetéséről szóló 8/2024. (III.5.) önkormányzati rendelet 9. mellékletében meghatározott „Könyvkiadás” elnevezésű tételsor terhére.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. május „ ”**

 **/: Horváth Soma :/**

**HATÁROZATI JAVASLAT**

**……/2024. (V.28.) KOCB. számú határozat**

A Kulturális, Oktatási és Civil Bizottság a „Javaslat alapítvány támogatására” című előterjesztést megtárgyalta és javasolja a Közgyűlésnek, hogy aSavaria University Press Alapítvány gondozásban megjelenőkönyv - Horváth Istvánné Magyarics Piroska szombathelyi szülésznő szülésfelkészítésről szóló kötete - bővített kiadását az önkormányzat 2024. évi költségvetéséről szóló 8/2024. (III.5.) önkormányzati rendelet 9. mellékletében meghatározott „Könyvkiadás” elnevezésű tételsor terhére 200.000,- forint összeggel támogassa.

**Felelősök:** Horváth Soma alpolgármester

 Putz Attila a Kulturális, Oktatási és Civil Bizottság elnöke

 (A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2024. május 30.